The Boring Company

(TBC) The Boring Company (תרגום: "חברת הכרייה"; וגם: "החברה המשעממת") היא חברה אמריקאית לבניית תשתיות ומנהרות שנוסדה על ידי אילון מאסק בשנת 2016. לדבריו, את מקור ההשראה להקמת החברה היוו הבעייתיות הכרוכה בהגעה ממקום למקום ברחבי המטרופולין של לוס אנג'לס והמגבלות של רשת התחבורה הנוכחית של לוס אנג'לס. מנובמבר 2019, נשיא החברה הוא סטיב דייוויס, אחד העובדים הראשונים של SpaceX. בתחילת 2024 עמדה הערכת שווי השוק של החברה על כ-8 מיליארד דולר. אילון מאסק הודיע לראשונה על קיומה של החברה בדצמבר 2016. עד פברואר 2017 החלה החברה לחפור תעלת ניסיון ברוחב 9 מטר, באורך 15 מטר, ובעומק 4.6 מטרים באזור מתחם משרדי SpaceX שבהות'ורן, משום שהבנייה באתר זה לא דרש היתרים מיוחדים רבים. בוועידת TED באפריל 2017 העריך מאסק שהפרויקט לקח בסביבות 2-3% מזמנו, והוא בגדר תחביב אישי. במרץ 2017 הודיע מאסק כי במהלך אפריל 2017 תחל החברה להשתמש במכונה לכריית מנהרות על מנת להתחיל לחפור מנהרה בת שימוש במתחם SpaceX. בסוף אפריל 2017 חשף מאסק לראשונה מכונה לכריית מנהרות במתחם SpaceX אשר מכונה "GODOT". מאסק ציין בהמשך שהמנהרה הראשונה שתיבנה, בפרברי לוס אנג'לס, תחבר בין נמל התעופה של לוס אנג'לס, קולבר סיטי וסנטה מוניקה, ותסתיים בווסטווד. מאסק טען שהנסיעה במנהרה תיקח חמש דקות, לעומת נסיעה בכבישים במסלול דומה שאורכת כ-45 דקות כאשר אין עומסי תנועה. לצורך הנסיעה במנהרה יונח הרכב על מעלית חשמלית אשר תסיע את הרכב דרך המנהרות במהירות של 200 קמ"ש. בנובמבר 2017 הגישה החברה בקשה לרגולטורים של רשויות לוס אנג'לס להיתר לבנות מנהרה מהות'ורן לווסטווד, לאורך הכביש המהיר מס' 405. ביולי 2017 ציין מאסק שבורינג קיבלה אישור בעל פה מן הממשלה לבנות היפרלופ תת-קרקעי שיחבר בין ניו יורק, פילדלפיה ובולטימור לוושינגטון הבירה. באוקטובר 2017 קיבלה החברה היתר לבניית מנהרת ההיפרלופ בולטימור-וושינגטון ממחלקת התחבורה של מרילנד. ביולי 2017 העלה מאסק סרטון המתעד נסיעת מבחן מוצלחת של מעלית רכב טיפוסית. באוקטובר 2017 חשף מאסק מכונה נוספת לכריית מנהרות בשם "Line-storm". ביוני 2018 בחרה עיריית שיקגו את הצעת החברה, מבין ארבע הצעות מתחרות, לספק תחבורה במהירות גבוהה בין מרכז שיקגו לבין נמל התעופה או'הייר. באוקטובר 2018 הודיע מאסק כי מנהרת ההייפרלופ הראשונה צפויה להיפתח ב-10 בדצמבר 2018. במאי 2019 זכתה החברה במכרז של 48.7 מיליון דולר לחפירת מנהרת תחבורה מתחת למרכז הכנסים של לאס וגאס (אנ'). מדיה וקבצים בנושא The Boring Company בוויקישיתוף אתר האינטרנט הרשמי של The Boring Company The Boring Company, ברשת החברתית פייסבוק The Boring Company, ברשת החברתית אקס (טוויטר) The Boring Company, ברשת החברתית אינסטגרם The Boring Company, ברשת החברתית LinkedIn The Boring Company, סרטונים בערוץ היוטיוב ויקי אוסלנדר, אילון מאסק מדגים: כך אפתור את בעיית הפקקים בכביש, באתר כלכליסט, 30 באפריל 2017 מקס צ'פקין, "הפקקים מחרפנים אותי": חזון המנהרות של אילון מאסק, באתר TheMarker‏, 7 במאי 2017 (תרגום של מאמר באנגלית שפורסם במקור בבלומברג ביזנסוויק) סוכנויות הידיעות, "מזחלת חשמלית: אילון מאסק חשף את הפתרון שלו לבעיית הפקקים, באתר TheMarker‏, 14 במאי 2017 דניס ויטצ'בסקי, נכנס לתוך הלופ, באתר "ידיעות אחרונות", 25 בנובמבר 2018 בלומברג, כשאילון מאסק מציג פתרון לבעיות הפקקים, זה נראה כמו פארק שעשועים, באתר TheMarker‏, 12 באפריל 2021 Division of Corporations (11 בינואר 2017), "TBC - The Boring Company", Department of State, State of Delaware, 6279803 {{citation}}: (עזרה) Chafkin, Max (16 בפברואר 2017). "Elon Musk Is Really Boring". Bloomberg. נבדק ב-16 בפברואר 2017. {{cite web}}: (עזרה) Peyser, Eve (30 בינואר 2017). "Elon Musk on Digging Big-Ass Tunnel: 'We Have No Idea What We're Doing'". Gizmodo. נבדק ב-17 בפברואר 2017. {{cite web}}: (עזרה) דניס ויטצ'בסקי, נכנס ללופ: העתיד לפי אילון מאסק, באתר ynet, 25 בנובמבר 2018 מנהרת ההייפרלופ הראשונה תיפתח בעוד חודשיים, באתר ישראל היום, 22 באוקטובר 2018 שירות כלכליסט, אלון מאסק זכה בחוזה להקמת מערכת תחבורה תת קרקעית בלאס וגאס, באתר כלכליסט, 26 במאי 2019